**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA OBČINE RENČE-VOGRSKO V SVET ZAVODA LJUDSKA UNIVERZA NOVA GORICA**

*PRAVNA PODLAGA:*

* 11. člen Odloka o ustanovitvi Javnega zavoda Ljudska univerza Nova Gorica (Uradno glasilo, št. 11/97 in Uradni list RS, št. 83/08),
* 18. člen Statuta Občine Renče-Vogrsko Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Župan, občinska uprava

*OBRAZLOŽITEV:*

Ljudska univerza Nova Gorica (v nadaljevanju: zavod) je dne 2. 12. 2022 skladno z 11. členom Odloka o ustanovitvi Javnega zavoda Ljudska univerza Nova Gorica zaprosila Občino Renče-Vogrsko, da imenuje predstavnika Občine Renče-Vogrsko v svet zavoda, ker bo z dnem 21. 2. 2023 sedanjim članom sveta zavoda pretekel mandat.

*RAZLOGI ZA SPREJETJE SKLEPA:*

Ker se bo zaradi prenehanja mandata sedanjih članov sveta zavoda konstituiral novi svet zavoda, morajo občinski sveti občin soustanoviteljic skladno z drugim odstavkom 11. člena Odloka o ustanovitvi javnega zavoda Ljudska univerza Nova Gorica imenovati nove predstavnike občin soustanoviteljic v Svetu zavoda.

*OCENA STANJA:*

Na podlagi vloge zavoda je Komisija za mandatna vprašanja, volitve in imenovanja (v nadaljevanju: KMVVI) dne 16. 12. 2022 objavila Povabilo k posredovanju kandidature za predstavnika/predstavnico ustanovitelja v Svetu zavoda Ljudska univerza Nova Gorica. Na povabilo sta prispela dva predloga, ki ju je KMVVI obravnavala na svoji drugi redni seji dne 29. 12. 2022. KMVVI je v postopku obravnave ugotovila, da je dospel en nepopoln in en popoln predlog; z ozirom na navedeno je KMVVI sprejela sklep, s katerim predlaga občinskemu svetu, da naj za članico Sveta Ljudske univerze Nova Gorica imenuje ga. Ernesto Dejak Furlan.

*CILJI IN NAČELA:*

Občina Renče-Vogrsko bo imela svojo predstavnico v Svetu zavoda Ljudska univerza Nova Gorica, ki bo zastopala interese občine.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I

Predlog sklepa:

Na podlagi 11. člena Odloka o ustanovitvi javnega zavoda Ljudska univerza Nova Gorica (Uradno glasilo št. 11/97 in Uradni list RS, št. 83/08) in 18. člena Statuta Občine Renče-Vogrsko Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_\_\_\_\_ seji dne \_\_\_\_\_ sprejel

**S K L E P
o imenovanju predstavnice Občine Renče-Vogrsko**

**v Svet zavoda Ljudske univerze Nova Gorica**

1. člen

V Svet zavoda Ljudske univerze Nova Gorica se za predstavnico Občine Renče-Vogrsko imenuje ga. Ernesto Dejak Furlan.

1. člen

Ta sklep prične veljati takoj.

Številka: \_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_ Tarik Žigon, l. r.

 Župan